**SELETUSKIRI**

 **I ja II kategooria mehitamata õhusõiduki**

**kasutamise ohutuseeskirja**

**OE 1.4 juurde**

**I Sissejuhatus**

1. I ja II kategooria mehitamata õhusõiduki kasutamise ohutuseeskirja OE 1.4 eesmärk luua standardiseeritud ning üle Kaitseväe ja Kaitseliidu kehtiv ohutuseeskiri, kuna siiani vastava taseme eeskiri puudus ning struktuuriüksused olid oma väljaõppekäskudes ohutustehnilisi punkte eraldi käsitlenud.
2. Antud OE on esimene antud valdkonna ohutuseeskiri ning seda täiendatakse jooksvalt lisades sinna püsitiibadega õhukite osised.
3. Tegemist on pidevalt areneva dokumendiga selle esimeses faasis, eesmärgiga viia see kooskõlla väljaõppe- ning ohutusnõuete parima praktikaga.
4. OE 1.4 on täitmiseks Kaitseväes ja Kaitseliidus nende ülesannete täitmisega õppustel või muudel väljaõppeüritustel.

**II Ohutuseeskirja OE 1.4 olulisemad reeglid**

1. OE 1.4-ga kehtestatakse ühtsed ohutusnõuded I ja II kategooria multirootoriga mehitamata õhusõidukite (edaspidi MÕS) süsteemide käitamine väljaõppes.
2. Ohutuseeskiri on kohustuslik kõikidele multirootorplatvormide kasutajatele Kaitseväes ja Kaitseliidus.
3. Reguleeritakse mehitamata õhusõiduki kasutamist õppelennul, tüübi- ja taktikaõppes.
4. Reguleeritakse mehitamata õhusõiduki kasutamist harjutusel ja õppusel.
5. OE 1.4-ga sätestatakse mehitamata õhusõiduki kasutamine inimeste läheduses taktikalise tegevuse imiteerimisel.
	1. MÕS-i käitamise ajal peab selle vahetu ohutuskaugus inimestest ja tehnikast olema vähemalt 10 m.
	2. Kui MÕS-ile on paigaldatud vallandatav imitatsioonivahend (nt käsigranaat, lõhkeseade), peab vältima selle lennutamist inimeste kohal.
	3. Imitatsioonivahendit on keelatud vallandada kõrgemalt kui 40 m maapinnast või inimestest ja lähemale kui 20 m inimestele.
6. Kirjeldatakse ohutusnõuded mehitamata õhusõiduki läheduses.
7. Kirjeldatakse tegevust juhul, kui on risk, et MÕS aku võib olla vigastatud ja millised akudele kehtestatud ohutusnõuded harjutustel.